**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 19.03.2025, ora 08.00 – 20.03.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 20.03.2025, ora 07.00**

**RÂURI**

Debitele au fost în scădere, exceptând râurile din bazinele hidrografice: Vedea, Bârlad, bazinele mijlocii și inferioare ale Jiului, Argeșului, Ialomiței, bazinul inferior al Oltului, afluenții Prutului, cursul mijlociu și inferior al acestuia și pe cele din Dobrogea unde au fost staționare, iar pe cursul mijlociu și inferior al Mureșului și cursul inferior al Timișului au fost în creștere prin propagare.

Formațiunile de gheață (gheață la mal, năboi) existente în bazinele superioare ale Oltului, Argeșului, Ialomiței și Bistriței au fost în ușoară extindere si intensificare.

Debitele se situează la valori sub mediile multianuale lunare, cu coeficienți moduli cuprinși între 30-70%, mai mari (în jurul şi peste mediile lunare) pe râurile din bazinele hidrografice: Vişeu, Iza, Tur, Someșul Mare, Crișul Repede, bazinele superioare și mijlocii ale Mureșului, Oltului și Bistriței (afluent al Siretului), bazinele superioare ale Jiului, Buzăului, Trotușului și Moldovei, pe cursul superior al Prutului şi mai mici (sub 30% din mediile lunare) pe râurile din bazinele hidrografice: Crasna, Barcău, Moravița, Caraș, Vedea, Bârlad, pe afluenții Prutului și pe unii afluenți din bazinele inferioare ale Jiului, Oltului și Argeșului.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în scădere, exceptând râurile din bazinele hidrografice: Caraș, Nera, Cerna, Jiu, Vedea, Argeș, Ialomița, Bârlad, afluenții Oltului inferior, afluenții Prutului și pe cele din Dobrogea unde vor fi, în general, staționare și cursul inferior al Mureșului, unde vor fi în creștere prin propagare.

Formațiunile de gheață (gheață la mal, năboi) existente, vor fi în extindere şi se vor menține fără modificări importante.

Nivelurile pe râuri la stațiile hidrometrice se vor situa sub **COTELE DE ATENȚIE**.

**ALIMENTĂRI CU APĂ**

***Administrația Bazinală de Apă Dobrogea-Litoral (județul Constanța):***

Din cauza scăderii în ultimele zile a nivelului, respectiv a debitului, fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

* în scop potabil: S.C. R.A.J.A. S.A. Constanța – Sursa de apă potabilă Cernavodă;
* transport: C.N. A.C.N. Agigea cu alimentare apă din Dunăre;
* industrie: S.C. Sârme și Cabluri S.A. Hârșova;
* piscicultură: SC Aquarom Elite Distribution Bucurețti–Amenajarea piscicolă Oltina și SC Danubiu Elite Buc. –Amenajarea piscicolă Dunăreni.

Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

***Administrația Bazinală de Apă Olt (județul Brasov):***

Se aplica Planul de restrictii si folosirea apei in perioade deficitare pentru: Compania Apa-sector SA Brasov (pr.Tarlung), SC Lehoczky SRL si SC Calaretul SRL (R.Olt).

***Administrația Bazinală de Apă Olt (județul Hunedoara):***

In data de 05.01.2025, s-a pus în functiune conducta de aductiune Buta-Baraj, fiind în probe tehnologice.

***Administrația Bazinală de Apă Prut-Bârlad (județul Vaslui):***

Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Puscasi.

***Administrația Bazinală de Apă Argeș-Vedea (județul Dâmbovița):***

Toti consumatorii sunt alimentati normal.

Alimentarea cu apa a mun. Bucuresti:

- raul Arges - Ac. Zavoiul Orbului - 15,0 mc/s;

- raul Dambovita - Ac. Vacaresti - 1,50 mc/s; Deriv. CA2 - 2,50 mc/s; Deriv. Mircea Voda - 0,800 mc/s.

**DUNĂRE**

Debitul la intrarea în țară (secțiunea Baziaș) în intervalul 19 – 20.03.2025 a fost în creştere, având valoarea de 4900 m3/s, sub media multianuală a lunii martie (6700 m3/s).

În aval de Porțile de Fier, debitele au fost în creștere pe sectorul Gruia – Brăila și relativ staţionare pe sectorul Galaţi – Tulcea.

Debitul la intrarea în țară (secțiunea Baziaș) va fi în creștere (5400 m3/s).

În aval de Porțile de Fier debitele vor fi în creștere.

**2.** **Situația meteorologică în intervalul 19.03.2025, ora 08.00 – 20.03.2025, ora 06.00**

**ÎN ŢARĂ**

Vremea a fost în general frumoasă, dar s-a menținut foarte rece dimineața și noaptea, în schimb valorile termice diurne, în creștere local semnificativă față de zilele anterioare, s-au apropiat în majoritatea zonelor de normele perioadei. Cerul a fost variabil la senin, temporar cu înnorări ziua în jumătatea de est a teritoriului; la începutul intervalului în Moldova, izolat și trecător, au fost precipitații mixte. Vântul a suflat slab și moderat, local cu ușoare intensificări ziua în Moldova, Bărăgan și Dobrogea (cu viteze în general de 40...50 km/h), precum și la altitudini foarte mari în estul Carpaților Meridionali (rafale de 70...75 km/h). Este strat de zăpadă, în diminuare, în cea mai mare parte a zonei montane și măsura -în platformele stațiilor meteorologice- până la 79 cm în Munții Bucegi și pe suprafețe mici în nord-vestul Munteniei (1 cm). Temperaturile maxime s-au încadrat între 4 grade la Joseni și Întorsura Buzăului și 12 grade la Băile Herculane, Drobeta-Turnu Severin, Urziceni, Buzău, Ianca, Brăila, Iași, Tecuci și București-Filaret; la ora 6 valorile termice erau cuprinse între -8 grade la Miercurea Ciuc și Toplița și 6 grade la Constanța-Dig și Gura Portiței. Spre dimineață, local s-a produs brumă și îngheț la sol. S-a semnalat ceață, la începutul intervalului, pe alocuri în Oltenia. Observație: de ieri dimineață de la ora 6 au fost în vigoare 2 mesaje de atenționare cod galben, 1 emisă de către SRPV Craiova și 1 de către SRPV Bacău.

**LA BUCUREŞTI**

Vremea a fost frumoasă, dar s-a menținut rece dimineața și noaptea, în schimb valorile termice diurne, în creștere față de zilele anterioare, s-au apropiat de normele perioadei. Cerul a fost variabil la senin, iar vântul a suflat slab și moderat. Temperatura maximă a fost de 11 grade la Afumați și Băneasa și de 12 grade la Filaret; la ora 6 se înregistrau -5 grade la stația meteo Băneasa și 0 grade la Afumați și Filaret. Spre dimineață, în zona preorășenească, s-a produs brumă.

**3. Prognoza meteorologică în intervalul 20.03.2025, ora 08.00 – 21.03.2025, ora 08.00**

**ÎN ŢARĂ**

Valorile termice vor crește în cea mai mare parte a țării, astfel că temperaturile maxime vor fi cuprinse între 8 și 15 grade, iar cele minime între -7 și 4 grade, mai scăzute în depresiuni, spre -11 grade, unde va fi ger. Cerul va fi variabil în Dobrogea și mai mult senin în rest, iar vântul va sufla slab și moderat. Dimineața și noaptea, pe arii relativ extinse va fi brumă și/sau îngheț la sol. Cu totul izolat vor fi condiții de ceață.

**LA BUCUREŞTI**

Valorile termice vor crește față de ziua anterioară. Cerul va fi senin, iar vântul va sufla slab până la moderat. Temperatura maximă se va situa în jurul valorii de 13 grade, iar cea minimă va fi de 0...1 grad, mai scăzută în zona preorășenească până în jurul a -2 grade. Dimineața și noaptea va fi brumă.

1. ***CALITATEA APELOR***

***Administrația Națională Apele Române revine*** cu informații referitor la poluarea accidentală produsă în data de 16.03.2025, ora 16.30, pe c.a. Nicolina amonte 300 m Pod Visoianu - aval Pod Visoianu 500 m, pe raza localității Lunca Cetății, comuna Ciurea, județul Iași, menționând următoarele:

* în urma acțiunilor derulate pentru identificarea cauzelor care au generat poluarea râului Nicolina, efectuate de inspectorii de specialitate din domeniul gospodăririi apelor din cadrul Administrației Bazinale de Apă Prut-Bârlad și din declarațiile reprezentanților Apavital S.A. aflați la fața locului, reiese faptul că în data de 15.03.2025 aceștia au realizat lucrări de decolmatare și curățare a conductei publice de canalizare menajeră ce supratraversează râul Nicolina și a celor două cămine de vizitare aferente acesteia. Anterior acestor lucrări de intervenție, apele uzate au fost deversate în râul Nicolina din căminul de vizitare aferent sectorului de traversare a conductei de canalizare, existent pe malul drept;

|  |
| --- |
| Rezultatele analizelor fizico-chimice efectuate în cadrul Laboratorului Calitatea Apei al A.B.A. Prut-Barlad Iași, pe probele de apă prelevate în data de 18.03.2025, sunt urmatoarele: |
| Data | Punct recoltare | Indicatori calitate  |
| 3/18/2024 | Temp apa (°C) | pH (unit pH) | Oxigen dizolvat mg O2/l | NH4+ (mg/l) | CCO-Cr (mg/l) | Detergenti (mg/l) |
| c.a. Nicolina amonte pod acces cartier Visoianu cca. 200 m | 5 | 7.70 | 7.04 | 0.339 | 45.02 | <LOQ |

* avand în vedere faptul că nu au mai fost constatat evacuari de ape uzate neepurate în c.a. Nicolina și ținând cont de rezultatul analizelor fizico-chimice din data de 18.03.2025, se sistează poluarea.
* Nu a fost semnalata mortalitate piscicola.

În continuare, zona afectată a cursului de apa Nicolina rămâne în supravegherea personalului A.B.A. Prut - Barlad și S.G.A. Iași.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în data de 18.03.2025, în cadrul Reţelei Naţionale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și nici a mediei zilnice (50 µg/m3) pentru PM10 (pulberi în suspensie cu diametrul sub 10 microni).

1. **În domeniul solului și vegetației**

**Administraţia Rezervaţiei Biosferei Delta Dunării** informează ca incendiul izbucnit in data de 18.03.2025, ora 16.00, in zona strict protejată Sacalin-Zătoane, malul drept gârla Turcească, Districtul ecologic: Murighiol-Sf. Gheorghe, judetul Tulcea, s-a stins de la sine in data de 19.03.2025, ora 08.00. Au ars cca 400 ha stuf, papura si vegetatie uscata. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.

**Administraţia Rezervaţiei Biosferei Delta Dunării** informează ca incendiul izbucnit in data de 18.03.2025, ora 14.50, in zona canal cordon litoral, lac Tătaru, Districtul ecologic: Murighiol-Sf. Gheorghe, judetul Tulcea, s-a stins de la sine in data de 19.03.2025, ora 08.00. Au ars cca 300 ha stuf, papura si vegetatie uscata. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.

**Administraţia Rezervaţiei Biosferei Delta Dunării** informează despre producerea, în data de 18.03.2025, ora 18.40, unui incendiu de vegetatie uscata in zona lac Isac, Districtul ecologic: Murighiol-Sf. Gheorghe, pe raza UAT Murighiol, judetul Tulcea. Nu se cunosc cauzele declansatoare.

**Administraţia Rezervaţiei Biosferei Delta Dunării** informează despre producerea în data de 19.03.2025, ora 12.00, unui incendiu de vegetatie uscata in zona lac Sinoe- partea de nord (zona” Movilele dese”) în apropierea Depozitului de stuf Istria, Districtul ecologic: Razim-Sinoe, pe raza UAT Istria, judetul Tulcea. Incendiul s-a stins de la sine in 19.03.2025, ora 16.10. Au ars cca 15 ha stuf. Nu se cunosc cauzele declansatoare.

**Administraţia Rezervaţiei Biosferei Delta Dunării** informează despre producerea în data de 19.03.2025, ora 12.00, unui incendiu de vegetatie uscata in zona malul lacului Babadag, Districtul ecologic: Razim-Sinoe, pe raza UAT Sarichioi, judetul Tulcea. Nu se cunosc cauzele declansatoare. Incendiul a fost stins in 19.03.2025, ora 13.45. Au intervenit 2 reprez ARBDD si 12 pompieri. Au ars cca 5 ha stuf.

**Administraţia Rezervaţiei Biosferei Delta Dunării** informează despre producerea în data de 19.03.2025, ora 12.00, unui incendiu de vegetatie uscata in zona malul lacului Razim - Grădiște, Districtul ecologic: Razim-Sinoe, pe raza UAT Sarichioi, judetul Tulcea. Nu se cunosc cauzele declansatoare. Incendiul a fost stins in 19.03.2025, ora 14.30. Au ars cca 15 ha stuf.

**Administraţia Rezervaţiei Biosferei Delta Dunării** informează despre producerea în data de 19.03.2025, ora 14.30, unui incendiu de vegetatie uscata in zona canal Dunăvăț – canal Gâscova, Districtul ecologic: Murighiol-Sf. Gheorghe, pe raza UAT Murighiol, judetul Tulcea. Nu se cunosc cauzele declansatoare. Disp MMAP

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**